[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 12.7.2006

KOM(2006) 369 endelig

2003/0262 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om tilsætning af vitaminer og mineraler samt visse andre stoffer til fødevarer

OM Æ NDRING AF KOMMISSIONENS FORSLAGi henhold til EF-traktatens artikel 250, stk. 2

2003/0262 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringsforslag til Rådets fælles holdning til forslag til

EUROPA-PARLAMENTETS OG RÅDETS FORORDNING om tilsætning af vitaminer og mineraler samt visse andre stoffer til fødevarer

1. Indledning

Ifølge EF-traktatens artikel 251, stk. 2, tredje afsnit, litra c), skal Kommissionen afgive udtalelse om de ændringer, Europa-Parlamentet foreslår ved andenbehandlingen. Kommissionen forelægger hermed sin udtalelse om Parlamentets ændringsforslag.

2. baggrund

Forslag sendt til Europa-Parlamentet og Rådet (KOM(2003) 671 endelig - 2003/0262 (COD)): | 10. november 2003 |

Udtalelse afgivet af Det Europæiske Økonomiske og Sociale Udvalg: | 31. marts 2004 |

Udtalelse fra Europa-Parlamentet vedtaget ved førstebehandlingen: | 26. maj 2005 |

Vedtagelse af den fælles holdning: Udtalelse fra Europa-Parlamentet vedtaget ved andenbehandlingen: | 8. december 2005 (kvalificeret flertal) 16. maj 2006 |

3. Formålet med forslaget

Forslaget til forordning omhandler tilsætning af vitaminer og mineraler samt visse andre stoffer til fødevarer. Der anvendes i dag indbyrdes forskellige nationale bestemmelser, hvilket har ført til hindringer for handelen inden for Fællesskabet, som anvendelsen af princippet om gensidig anerkendelse ikke har kunnet fjerne. Det er derfor nødvendigt at vedtage fællesskabsregler for praksis på dette område. I hvidbogen om fødevaresikkerhed, som Kommissionen vedtog den 14. januar 2000, bebudede Kommissionen, at den ville vedtage et sådant initiativ (foranstaltning nr. 61).

Forslaget har følgende hovedformål:

- at forbedre varernes frie bevægelighed i det indre marked

- at bidrage til et højt sundhedsbeskyttelsesniveau

- at øge retssikkerheden for aktørerne på området og at fremme innovation via afpassede foranstaltninger

- at sikre fair konkurrence i fødevaresektoren.

Med den foreslåede forordning:

- beskrives de situationer, der skal indgå i overvejelserne om frivillig tilsætning af vitaminer og mineraler til fødevarer

- angives de vitaminer og mineraler, der må tilsættes (bilag I), og de vitaminpræparater og mineralske salte, der kan anvendes (bilag II)

- fastsættes visse begrænsninger for, hvilke fødevarer vitaminer og mineraler må tilsættes til

- opstilles kriterier for fastsættelsen af maksimumsgrænser for indholdet af vitaminer og mineraler i fødevarer efter proceduren med Den Stående Komité for Fødevarekæden og Dyresundhed

- fastlægges bestemmelser for fastsættelse af minimumsgrænser for indholdet af vitaminer og mineraler efter proceduren med Den Stående Komité for Fødevarekæden og Dyresundhed

- fastsættes passende specifikke bestemmelser om mærkning og præsentation af samt reklamering for produkter tilsat vitaminer og mineraler, som supplerer eller er undtagelser fra andre tilsvarende horisontale bestemmelser, der finder anvendelse på alle fødevarer

- får medlemsstaterne mulighed for at kræve at blive underrettet om markedsføring af disse produkter, idet formålet er at lette overvågningen heraf

- skabes der grundlag for nøje gennemgang og om nødvendigt regulering af tilsætningen af visse andre stoffer end vitaminer og mineraler til fødevarer.

4. Kommissionens udtalelse om Parlamentets ændringsforslag

4.1. Ændringsforslag, som Kommissionen godtager

Kommissionen godtager alle Europa-Parlamentets otte ændringsforslag i deres helhed. De blev fremsat som led i et kompromis, der blev indgået mellem Europa-Parlamentet, Rådet og Kommissionen under andenbehandlingen.

Ændringsforslagene indebærer visse ændringer, hvoraf de vigtigste består i at

- definere "andre stoffer" i overensstemmelse med definitionen i forslaget til forordning om ernærings- og sundhedsanprisninger af fødevarer (KOM(2003) 424 endelig – 2003/0165 (COD)) (ændringsforslag 14)

- fastsætte, at stoffer, der gennemgås nøje efter proceduren i artikel 8 og efterfølgende tillades anvendt generelt, skal opføres i fællesskabsregistret (ændringsforslag 11)

- understrege, at vitaminer og mineraler, der tilsættes til fødevarer, skal være biotilgængelige for den menneskelige krop (ændringsforslag 5)

- foreskrive, at Kommissionen skal høre de berørte parter inden enhver ændring af bilagene (ændringsforslag 15)

- fastsætte, at Kommissionen inden for to år efter forordningens ikrafttræden kan fremsætte forslag til, hvilke mængder vitaminer og mineraler der højst må tilsættes til fødevarer (ændringsforslag 17)

- åbne mulighed for, at fødevarer, der markedsføres eller mærkes inden anvendelsesdatoen for forordningen og ikke er i overensstemmelse med denne, kan markedsføres indtil 35 måneder efter forordningens ikrafttræden (ændringsforslag 18)

- indarbejde et eksempel i betragtningerne på restriktioner med hensyn til, hvilke fødevarer der kan tilsættes vitaminer og mineraler til, og specificere, at restriktionerne kun bør vedrøre bestemte vitaminer og mineraler (ændringsforslag 1 og 16).

Ændringsforslagene er i overensstemmelse med Kommissionens mål med forslaget og bevarer den afbalancering af interesser, der blev opnået med den fælles holdning.

5. Konklusion

I henhold til EF-traktatens artikel 250, stk. 2, ændrer Kommissionen sit forslag som angivet.